18. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 1136285/10380-25/0016 της 2/14 Δεκ. 1994 (ΦΕΚ Β΄ 929) Διαδικασία είσπραξης των πάσης φύσεως εσόδων του ΕΟΦ από τις Δημόσιες Οικονομικές Υπηρεσίες και διαδικασία επιστροφής των αχρεωστήτως εισπραχθέντων εσόδων και λοιπών περιπτώσεων επιστροφών. Έχοντας υπόψη: 1.Το Νόμ. 1316/83 «Ίδρυση, Οργάνωση και αρμοδιότητες του Εθνικού Οργανισμού Φαρμάκων (ΕΟΦ)» κ.λπ. 2.Το άρθρ. 40 παρ. 4 του Νόμ. 2065/92 (ΦΕΚ 113 Α΄/92) με το οποίο καταργήθηκε από της ισχύος της η παρ. 1 του άρθρ. 55 του Νόμ. 2000/91 (ΦΕΚ 206 Α΄/91) και αντικαταστάθηκε η παρ. 6 του άρθρ. 6 του Νόμ. 1965/91 (ΦΕΚ 146 Α΄/91) από την παρ. 4 του άρθρ. 40 του Νόμ. 2065/92 από της ισχύος της. 3.Τα άρθρ. Α4/1192/5.8.83 και Α4/1263/86 έγγραφα του Υπ. Εμπορίου περί ανακοινώσεως των συντελεστών νομοθετημένων επιβαρύνσεων που εμπεριέχονται στις τιμές των φαρμάκων. 4.Την αριθ. 0-675/10/15.7.92 (θέμα Θ-89) πρόταση του Δ.Σ. του Ε.Ο.Φ. 5.Την αριθ. 1079647/8351/25/0016/16.6.92 (ΦΕΚ 607 Β΄ 92) κοινή απόφασή μας. 6.Την αριθ. 0-616/16.6.93 (Θέμα Θ-53) πρόταση του Δ.Σ. του ΕΟΦ. 7.Την αριθ. ΔΥ3α/οικ.370/1994 κοινή απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων, για τη μεταβίβαση αρμοδιοτήτων, αποφασίζουμε: 1.Η περίπτ. α΄ της παρ. 1 του άρθρ. 5 της αριθ. 1079647/8351-25/0016/16.9.92 απόφασή μας εφαρμόζεται στην περίπτωση της παράδοσης φαρμάκων προς τις λοιπές χώρες εκτός από αυτές της ΕΟΚ. 2.Για την επιστροφή της εισφοράς 15% της παράδοσης φαρμάκων προς τις χώρες της ΕΟΚ οι ενδιαφερόμενες επιχειρήσεις προσκομίζουν στον ΕΟΦ εκτός από τα δικαιολογητικά που αναφέρονται στις υποπερίπτ. Ι και ΙΙ της περίπτ. α΄ της παρ. 1 του άρθρ. 5 της αριθ. 1079647/8351-25/0016/16.9.92 απόφασή μας και τα κατωτέρω δικαιολογητικά. α)Τιμολόγιο εξαγωγής (ενδοκοινοτικής παράδοσης) θεωρημένο από τη μεσολαβούσα τράπεζα στο οποίο θα αναγράφονται, εκτός των άλλων στοιχείων, -Ο ΑΦΜ/ΦΠΑ του αγοραστή. -Ο τόπος εγκατάστασης αυτού. -Ο τόπος παράδοσης των φαρμάκων -η ένδειξη «χωρίς εισφορά 15%» β)Αντίγραφο του οικείου παραστατικού της τράπεζας που τυχόν μεσολαβεί, γ)Τα σχετικά φορτωτικά έγγραφα (φορτωτική μεταφορέα ή τιμολόγιο διαμεταφορέα) από τα οποία να αποδεικνύεται η μεταφορά ή η αποστολή των φαρμάκων το άλλο κράτος μέλος . (Αντί για τη σελ.832,637) Σελ. 832,637(α) Τεύχος 1309 Σελ. 71 503 Εθνικός Οργανισμός Φαρμάκων 34.Ι.θ.16-18 δ)Υπεύθυνη δήλωση του Νόμ. 1599/1986, υπογεγραμμένη από το νόμιμο εκπρόσωπο της ενδιαφερομένης επιχείρησης, με την οποία θα βεβαιώνεται ότι τα εξαχθέντα φάρμακα πουαναφέρονται στα συγκεκριμένα τιμολόγια εξαγωγής είναι παρασκευαζόμενα στην Ελλάδα, η πραγματοποίηση της συγκεκριμένης συναλλαγής και κατά συνέπεια η μη ακύρωση μερική ή ολική της αγοραπωλησίας και η επαλήθευση του ΑΦΜ/ΦΠΑ του αγοραστή μέσω του συστήματος VES. ε)Εγγραφή της συγκεκριμένης πράξης στον ανακεφαλαιωτικό πίνακα ενδοκοινοτικών παραδόσεων της οικείας περιόδου. 3.Η απόφαση αυτή ισχύει από τη δημοσίευσή της στην Εφημερίδα της Κυβερνήσεως και αφορά τις παραδόσεις φαρμάκων στις χώρες της ΕΟΚ από 1 Ιαν. 1993 και μετά. 19. ΝΟΜΟΣ υπ. αριθ. 2303 της 4-5 Μαΐου 1995 (ΦΕΚ Α΄ 80) Πληρωμή αποδοχών δημοσίων υπαλλήλων μέσω τραπεζικού συστήματος. Άρθρ.17-1.Ο Ε.Ο.Φ. μπορεί να επιχορηγεί τις θυγατρικές του εμποροβιομηχανικές επιχειρήσεις, μετά τη διακοπή της λειτουργίας τους, για οικονομικούς λόγους, με αποκλειστικό σκοπό την εξόφληση οφειλών που γεννήθηκαν κατά τη διάρκεια της λειτουργίας τους. 2.Τα πάσης φύσεως χρέη της Ελληνικής Βιομηχανίας Προϊόντων Υγείας (ΕΛ.ΒΙ.Π.Υ. Α.Ε.), προς τον Ε.Ο.Φ., από καθυστερούμενες εισφορές, διαγράφονται με απόφαση του Διοικητικού Συμβουλίου του Ε.Ο.Φ. 3.Το πάσης φύσεως προσωπικό που υπηρετεί κατά τη δημοσίευση του παρόντος στην ΕΛ.ΒΙ.Π.Υ. Α.Ε. με σχέση εργασίας αορίστου χρόνου μετά τη διακοπή της λειτουργίας της, μεταφέρεται σε υπηρεσίες του Υπουργού Υγείας, Πρόνοιας και Κοινωνικών Ασφαλίσεων ή Ν.Π.Δ.Δ. που εποπτεύονται από αυτό και κατατάσσεται σε κενές θέσεις με σχέση εργασίας ιδιωτικού δικαίου αορίστου χρόνου, εφόσον έχει τα ειδικά τυπικά προσόντα που προβλέπονται για τις θέσεις αυτές. Αν δεν υπάρχουν κενές θέσεις, η κατάταξη γίνεται σε προσωποπαγείς θέσεις με σχέση εργασίας ιδιωτικού δικαίου αορίστου χρόνου, αντίστοιχες με την ειδικότητα την οποία κατέχουν, οι οποίες συνιστώνται αυτοδικαίως με την απόφαση μεταφοράς. Οι προσωρινές αυτές θέσεις καταργούνται αυτοδικαίως μόλις κενωθούν με οποιονδήποτε τρόπο. Οι διατάξεις της παρούσας παραγράφου εφαρμόζονται αναλόγως και για τους υπηρετούντες στην ΕΛ.ΒΙ.Π.Υ. δικηγόρους. 4.Η κατά την προηγούμενη παράγραφο μεταφορά του προσωπικού στις ως άνω υπηρεσίες και Ν.Π.Δ.Δ. γίνεται με κοινή απόφαση των Υπουργών Προεδρίας Κυβέρνησης, Οικονομικών και Υγείας, Σελ. 832,638(α) Τεύχος 1309 Σελ. 72 Πρόνοιας και Κοινωνικών Ασφαλίσεων, ύστερα από γνώμη του οικείου συλλογικού οργάνου διοίκησης των Ν.Π.Δ.Δ., προκειμένου περί μεταφοράς σε Ν.Π.Δ.Δ..   Με    την   ιδία απόφαση γίνεται η κατάταξη του προσωπικού αυτού σε κενές ή συνιστώμενες προσωποπαγείς θέσεις με σχέση εργασίας ιδιωτικού δικαίου ή έμμισθης εντολής, αντίστοιχα. Η μεταφορά γίνεται στις υπηρεσίες της παρ. 3 του παρόντος, εντός των νομαρχιακών αυτοδιοικήσεων Αθηνών –Πειραιώς, Ανατολικής και Δυτικής Αττικής. Μεταφορά είναι δυνατό να γίνει και σε υπηρεσίες εκτός των παραπάνω νομαρχιακών αυτοδιοικήσεων, εφόσον αυτό ζητηθεί με την αίτηση που υποβάλλεται από το μεταφερόμενο προσωπικό, σύμφωνα με τα οριζόμενα στην επόμενη παράγραφο. 5.Η κατά τ’ ανωτέρω μεταφορά του προσωπικού χωρεί, εφόσον ζητηθεί, εντός αποκλειστικής προθεσμίας 30 ημερών από τη δημοσίευση του παρόντος. Η σχετική αίτηση υποβάλλεται στο Υπουργείο Υγείας, Πρόνοιας και Κοινωνικών Ασφαλίσεων. Εάν δεν ζητηθεί η μεταφορά, με την υποβολή εμπρόθεσμης αίτησης, το προσωπικό τούτο απολύεται, λαμβάνοντας τη νόμιμη αποζημίωσή του. Οι υπάλληλοι που μεταφέρονται υποχρεούνται να εμφανισθούν για ανάληψη των καθηκόντων τους στο φορέα και στον τόπο που γίνεται η μεταφορά τους, μέσα σε αποκλειστική προθεσμία 10 ημερών από την κοινοποίηση σε αυτούς της οικείας πράξης μεταφοράς, οπότε συντάσσεται σχετικό πρακτικό εμφάνισης. Η βεβαίωση μη εμφάνισης αποτελεί λόγο αυτοδίκαιης απόλυσης για την οποία εκδίδεται διαπιστωτική πράξη. 504 34.Ι.θ.19 Εθνικός Οργανισμός Φαρμάκων 6.Το μεταφερόμενο προσωπικό κατατάσσεται, σύμφωνα με τις διατάξεις του Νόμ. 1505/1984, ως χρόνος δε υπηρεσίας του για την κατάταξή του στα μισθολογικά κλιμάκια αναγνωρίζεται ο χρόνος εργασίας που αναγνωρίστηκε από την ΕΛ.ΒΙ.ΠΥ. Α.Ε.. Για το προσωπικό αυτό έχει ανάλογη εφαρμογή η διάταξη της παρ. 17 του άρθρ. 20 του Νόμ. 1735/1987. 7.Το προσωπικό που μεταφέρεται στους κατά την παρ. 1 φορείς επιλέγει αν θα εξακολουθήσει να υπάγεται στα ταμεία κύριας, επικουρικής ασφάλισης και πρόνοιας, που υπήγετο πριν από τη μεταφορά του ή θα υπαχθεί στα αντίστοιχα ταμεία της νέας θέσης του. Με απόφαση του Υπουργού Υγείας, Πρόνοιας και Κοινωνικών Ασφαλίσεων ρυθμίζονται θέματα μεταφοράς ασφαλιστικών εισφορών και προσμέτρησης του χρόνου ασφάλισης, σε περίπτωση αλλαγής φορέα επικουρικής ασφάλισης, εφόσον δεν καλύπτονται από τις κείμενες διατάξεις. 8.Οι παραπάνω διατάξεις δεν έχουν εφαρμογή για το προσωπικό εκείνο που κατά τη δημοσίευση του παρόντος, συμπληρώνει τις προϋποθέσεις για τη λήψη πλήρους συντάξεως από τον οικείο φορέα κύριας ασφάλισης, στον οποίο είναι τούτο ασφαλισμένο. «9.Με την καταχώρηση στο Μητρώο Ανωνύμων εταιρειών της απόφασης της Γ.Σ. των μετόχων της ΕΛΒΙΠΥ Α.Ε. περί λύσεως της εταιρείας, ο Ε.Ο.Φ. καθίσταται αυτοδίκαια και χωρίς καμία άλλη διατύπωση, σε όλα γενικώς τα ενοχικά και εμπράγματα δικαιώματα και υποχρεώσεις της λυθείσας εταιρείας ως καθολικός διάδοχός της. Οι εκκρεμείς δίκες της ΕΛΒΙΠΥ Α.Ε. συνεχίζονται στο όνομα του Ε.Ο.Φ., ο οποίος νομιμοποιείται ενεργητικά και παθητικά προς τούτο.» Η μέσα σε « » παρ. 9 προστέθηκε με την παρ. 2 άρθρ. 22 Νόμ. 2737/26-27 Αυγ. 1999 (ΦΕΚ Α΄ 174), κατωτ. αριθ. 24. Για τις λοιπές διατάξεις βλ. τόμ. 2Α σελ.384,90907. Για την δυνατότητα του Υπουργού Υγείας Πρόνοιας να αναθέτει με αποφάσεις του στον ΕΟΦ ή σε θυγατρικές του εταιρείες, με επέκταση του σκοπού τους, αρμοδιότητες, βλέπε άρθρ.13 παρ.5 περίπτ. γ,δ του Νόμ.2469/14-14 Μαρτ.1997 (ΦΕΚ Α 38) τόμ.2 σελ. 138,21. 